Tenía la mesma carga de ruptura col franquismu y de acomodu nuna nueva sociedá que les otres y sin embargu, ya nun digo la derecha oficial, sinon la izquierda  oficial que ye la que-y daba más álitu y más impulsu a la opocición democrática´l franquismu, nunca quiso, nestos 30 años, colocar esa reivindicación, que ye una reivindicación llingüística, pero a la hora de la verdá tamién ye una reivindicación del nacionalismu al empar. Y digo más, hasta lo combaten, polo menos nel partíu socialista.  Y como n'Asturies el movimientu de reivindicación llingüística y el nacionalismu políticu fueron siempre mui de la man, en realidá el unu llastra al otru, hasta'l  puntu que toos vivimos una sensación de fustración nacionalista y llingüística precísamente por esi fechu.      Nacho Llope  Home, no tocántenes a la transición, porque esi ye'l tema, hai delles cuestiones puramente práctiques y metodolóxiques.